ໃນຕອນເຊົ້າວັນທີ 14 ພະຈິກນີ້ ທີ່ຫໍປະຊຸມແຫ່ງຊາດ, ສະຫາຍ ສີ ຈິ້ນຜິງ ເລຂາທິການໃຫຍ່ ຄະນະກຳມະການສູນກາງ ພັກກອມມູນິດຈີນ ປະທານປະເທດ ແຫ່ງ ສປ ຈີນ ໄດ້ພົບປະກັບ ສະຫາຍ ນາງ ປານີ ຢາທໍ່ຕູ້ ກຳມະການກົມການເມືອງສູນກາງ ພັກ ປະທານສະພາແຫ່ງຊາດ ແຫ່ງ ສປປ ລາວ ເນື່ອງໃນໂອ ກາດທີ່ສະຫາຍ ພ້ອມດ້ວຍຄະນະ ເດີນທາງມາຢ້ຽມຢາມທາງ ລັດຖະກິດຢູ່ ສປປ ລາວ
ໃນລະຫວ່າງວັນທີ 13-14 ພະຈິກນີ້ ຕາມການເຊື້ອເຊີນ ຂອງສະຫາຍເລຂາທິການໃຫຍ່ ປະທານປະ ເທດ ບຸນຍັງ ວໍລະຈິດ. ໃນໂອກາດດັ່ງກ່າວ, ສະ ຫາຍ ນາງ ປານີ ຢາທໍ່ຕູ້ ໄດ້ ສະແດງຄວາມຂ່ຳນັບຊົມເຊີຍ ແລະ ຕ້ອນຮັບອັນອົບອຸ່ນ ສະ ຫາຍເລຂາທິການໃຫຍ່ ສີ ຈິ້ນ ຜິງ ແລະ ຄະນະຜູ້ແທນຂັ້ນສູງ ພັກ, ລັດຖະບານ ສປ ຈີນ ທີ່ ໄດ້ເດີນທາງມາຢ້ຽມຢາມລັດ ຖະກິດຢູ່ ສປປ ລາວ ໃນຄັ້ງນີ້ ແລະ ໄດ້ຕີລາຄາສູງທີ່ສະຫາຍ ໄດ້ເລືອກເອົາ ສປປ ລາວ ເປັນ ປະເທດຕົ້ນໆໃນການເຄື່ອນ ໄຫວຕ່າງປະເທດ ພາຍຫຼັງ ກອງປະຊຸມໃຫຍ່ ຄັ້ງທີ 19 ຂອງພັກກອມມູນິດຈີນ ສຳ ເລັດຢ່າງສະຫງ່າງາມ ຊຶ່ງເປັນ ການເອົາໃຈໃສ່ ແລະ ການໃຫ້ ຄວາມສຳຄັນແກ່ການພົວພັນ ສອງຝ່າຍລາວ-ຈີນ ຂອງພັກ ແລະ ລັດຖະບານ ສປ ຈີນ, ເປັນການນຳເອົາໄມຕີຈິດມິດ ຕະພາບ, ຄວາມສາມັກຄີຂອງ ປະຊາຊົນຈີນມາຍັງປະຊາຊົນ ລາວ, ທັງເປັນການປະກອບ ສ່ວນອັນສຳຄັນເຂົ້າໃນການ ເສີມສ້າງສາຍພົວພັນມິດຕະ ພາບທີ່ເປັນມູນເຊື້ອ ແລະ ການຮ່ວມມືແບບຄູ່ຮ່ວມຍຸດ ທະສາດຮອບດ້ານ, ໝັ້ນຄົງ ຍາວນານ ຕາມທິດ 4 ດີ ບ້ານ ໃກ້ເຮືອນຄຽງທີ່ດີ, ເພື່ອນມິດ ທີ່ດີ, ສະຫາຍທີ່ດີ ແລະ ຄູ່ຮ່ວມ ມືທີ່ດີ ລະຫວ່າງສອງພັກ, ສອງ ລັດ ແລະ ປະຊາຊົນສອງຊາດ ລາວ-ຈີນ. ພ້ອມດຽວກັນນີ້ ສະ ຫາຍ ນາງ ປານີ ຢາທໍ່ຕູ້ ຍັງໄດ້ ສະແດງຄວາມຊົມເຊີຍຕໍ່ຜົນ ສຳເລັດຂອງກອງປະຊຸມໃຫຍ່ ຄັ້ງທີ 19 ພັກກອມມູນິດຈີນ ໃນເດືອນ 10 ທີ່ຜ່ານມາ ຊຶ່ງ ເປັນເຫດການ ການເມືອງທີ່ມີ ຄວາມໝາຍຄວາມສຳຄັນຍິ່ງ ບໍ່ສະເພາະແຕ່ສຳລັບພັກ ແລະ ປະຊາຊົນຈີນເທົ່ານັ້ນ ແຕ່ຍັງ ເປັນເຫດການທີ່ສ້າງຄວາມ ສົນໃຈຢ່າງກວ້າງຂວາງໃຫ້ແກ່ ສາກົນອີກດ້ວຍ ຊຶ່ງໃນນັ້ນ ກອງປະຊຸມໃຫຍ່ໄດ້ກຳນົດເອົາ ແນວຄິດ ສີ ຈິ້ນຜິງ ກ່ຽວກັບ ສັງຄົມນິຍົມທີ່ມີສີສັນພິເສດ ຂອງຈີນ ເປັນແນວຄິດຊີ້ນຳ ຂອງພັກກອມມູນິດຈີນໃນຍຸກ ໃໝ່ ແລະ ພິເສດສະຫາຍ ນາງ ປານີ ຢາທໍ່ຕູ້ ຍັງສະແດງຄວາມ ຊົມເຊີຍ ແລະ ຍິນດີເປັນຢ່າງ ຍິ່ງທີ່ ສະຫາຍ ສີ ຈິ້ນຜິງ ໄດ້ ຮັບຄວາມໄວ້ເນື້ອເຊື່ອໃຈຈາກ ທົ່ວພັກ ໃຫ້ສືບຕໍ່ດຳລົງຕຳ ແໜ່ງເປັນເລຂາທິການໃຫຍ່ ຄະນະກຳມະການສູນກາງພັກ ກອມມູນິດຈີນຕື່ມອີກວາລະ ໜຶ່ງ. ໃນຂະນະດຽວກັນ ສະ ຫາຍ ນາງ ປານີ ຢາທໍ່ຕູ້ ໄດ້ ແຈ້ງໃຫ້ສະຫາຍເລຂາທິການ ໃຫຍ່ ແລະ ຄະນະຊາບວ່າ: ໃນປັດຈຸບັນ ສະພາແຫ່ງຊາດ ສປປ ລາວ ກຳລັງດຳເນີນກອງ ປະຊຸມສະໄໝສາມັນເທື່ອທີ 4 ຂອງສະພາແຫ່ງຊາດ ຊຸດທີ VIII ຊຶ່ງກອງປະຊຸມໄດ້ພິຈາ ລະນາ ແລະ ຕົກລົງຫຼາຍບັນ ຫາ ເປັນຕົ້ນແມ່ນບົດລາຍງານ ກ່ຽວກັບການຈັດຕັ້ງປະຕິບັດ ແຜນພັດທະນາເສດຖະກິດ- ສັງຄົມ ປະຈຳປີ 2017, ທິດ ທາງແຜນການປີ 2018 ແລະ ພິຈາລະນາຮັບຮອງເອົາກົດ ໝາຍໃໝ່ ແລະ ກົດໝາຍສະ ບັບປັບປຸງຈຳນວນໜຶ່ງ. ສະຫາຍ ສີ ຈິ້ນຜິງ ໄດ້ສະ ແດງຄວາມຂອບໃຈຕໍ່ຝ່າຍ ລາວທີ່ໄດ້ໃຫ້ການຕ້ອນຮັບ ຢ່າງອົບອຸ່ນສະໜິດສະໜົມແກ່ ຄະນະຜູ້ແທນຂັ້ນສູງພັກ-ລັດ ສປ ຈີນ. ສະຫາຍໄດ້ແຈ້ງໂດຍ ຫຍໍ້ສະພາບການພົ້ນເດັ່ນຂອງ ພັກ, ລັດຖະບານ ສປ ຈີນ ໃນໄລຍະມໍ່ໆມານີ້, ຕີລາຄາ ສູງການພົວພັນສອງຝ່າຍ ຈີນ- ລາວ ໃນຊຸມປີທີ່ຜ່ານມາ. ໃນໂອກາດດັ່ງກ່າວ, ສອງ ຝ່າຍຍັງໄດ້ຕີລາຄາສູງຕໍ່ການ ພົວພັນມິດຕະພາບທີ່ເປັນມູນ ເຊື້ອ ແລະ ຄູ່ຮ່ວມມືຍຸດທະ ສາດຮອບດ້ານໝັ້ນຄົງຍາວ ນານ ລະຫວ່າງສອງພັກ, ສອງ ລັດ ແລະ ປະຊາຊົນສອງຊາດ ລາວ - ຈີນ ໄດ້ຮັບການເສີມ ຂະຫຍາຍມາໂດຍຕະຫຼອດ ແລະ ນຳເອົາຜົນປະໂຫຍດຕົວ ຈິງມາໃຫ້ສອງຝ່າຍ. ໂດຍສະ ເພາະການຮ່ວມມືດ້ານການ ເມືອງ, ດ້ານເສດຖະກິດ - ການ ຄ້າ, ການລົງທຶນ, ການທ່ອງທ່ຽວ ແລະ ດ້ານອື່ນໆ, ຊຶ່ງເປັນການ ປະກອບສ່ວນອັນສຳຄັນໃຫ້ ແກ່ການພັດທະນາເສດຖະກິດ - ສັງຄົມ ຂອງສອງຝ່າຍ ລາວ - ຈີນ. ສະຫາຍ ນາງ ປານີ ຢາ ທໍ່ຕູ້ ຍັງໄດ້ຕາງໜ້າໃຫ້ພັກ-ລັດ ແລະ ປະຊາຊົນບັນດາເຜົ່າ ສະແດງຄວາມຂອບໃຈ ແລະ ຮູ້ບຸນຄຸນຢ່າງເລິກເຊິ່ງມາຍັງ ພັກ, ລັດຖະບານ ແລະ ປະຊາ ຊົນຈີນອ້າຍນ້ອງ ທີ່ໃຫ້ການ ສະໜັບສະໜູນອັນໃຫຍ່ຫຼວງ ແລະ ໃຫ້ການຊ່ວຍເຫຼືອອັນລ້ຳ ຄ່າແກ່ປະຊາຊົນລາວຕະຫຼອດ ມາ ແລະ ມີຄວາມປິຕິຊົມຊື່ນ ຕໍ່ຜົນການຮ່ວມມືທີ່ດີນຳກັນ ລະຫວ່າງສອງສະພາ ລາວ-ຈີນ ໃນໄລຍະຜ່ານມາ. ໃນແຕ່ລະ ປີສອງຝ່າຍກໍໄດ້ສືບຕໍ່ຮັກສາ ການແລກປ່ຽນຢ້ຽມຢາມ ແລະ ການໄປມາຫາສູ່ກັນລະຫວ່າງ ການນຳຂັ້ນສູງຂອງສອງສະ ພາ ແລະ ບັນດາຄະນະກຳມາທິ ການຜູ້ແທນປະຊາຊົນຂອງຈີນ ແລະ ສະພາແຫ່ງຊາດລາວ, ໄດ້ມີການຈັດສຳມະນາຮ່ວມ ກັນ ໃນຫົວຂໍ້ກ່ຽວກັບການປະຕິ ບັດພາລະບົດບາດຂອງອົງ ການນິຕິບັນຍັດ ແລະ ຫົວຂໍ້ວິ ທະຍາສາດຕ່າງໆ, ມີການ ຊ່ວຍເຫຼືອດ້ານວັດຖຸເຕັກນິກ ແລະ ທຶນຮອນຈຳນວນໜຶ່ງໃຫ້ ແກ່ສະພາແຫ່ງຊາດລາວ. ເພື່ອເປັນການສືບຕໍ່ການ ພົວພັນຮ່ວມມືລະຫວ່າງສອງ ອົງການນິຕິບັນຍັດໃຫ້ກ້າວສູ່ ລວງເລິກກວ່າເກົ່າ ທັງສອງຍັງ ໄດ້ປຶກສາຫາລືກ່ຽວກັບທິດ ທາງການຮ່ວມມືໃນຕໍ່ໜ້າຄື: ເພື່ອສືບຕໍ່ການແລກປ່ຽນຄະ ນະຜູ້ແທນຂັ້ນຕ່າງໆນຳກັນ ຢ່າງເປັນປົກກະຕິນັບທັງສະ ພາຂັ້ນທ້ອງຖິ່ນຂອງບັນດາ ແຂວງທີ່ມີຊາຍແດນຕິດຈອດ ກັນ, ການຮ່ວມມືໃນການຍົກ ລະດັບການພັດທະນາດ້ານບຸກ ຄະລະກອນ ດ້ານວິຊາສະ ເພາະໃນດ້ານຕ່າງໆ. ສືບຕໍ່ ຮ່ວມມືປະສານສົມທົບກັນໃນ ການເຄື່ອນໄຫວໃນເວທີພາກ ພື້ນ ແລະ ສາກົນ ເພື່ອພາລະ ກິດສັນຕິພາບ, ມິດຕະພາບ ແລະ ການຮ່ວມມື້ເພື່ອການ ພັດທະນາ. ໃນໂອກາດນີ້, ສະຫາຍ ສີ ຈິ້ນຜິງ ກໍໄດ້ສະແດງຄວາມ ຂອບໃຈຕໍ່ການຕ້ອນຮັບອັນອົບ ອຸ່ນຂອງ ສະຫາຍ ນາງ ປານີ ຢາ ທໍ່ຕູ້ ແລະ ຄະນະພ້ອມທັງໄດ້ຕີ ລາຄາສູງຕໍ່ການພົວພັນຮ່ວມມື ລະຫວ່າງສອງສະພາແຫ່ງ ຊາດ ລາວ -ຈີນ ໃນໄລຍະຜ່ານ ມາ, ຊຶ່ງເປັນການປະກອບສ່ວນ ສຳຄັນເຂົ້າໃນການເພີ່ມທະວີ ສາຍພົວພັນມິດຕະພາບອັນ ເປັນມູນເຊື້ອ ແລະ ການຮ່ວມ ມືຍຸດທະສາດຮອບດ້ານລະ ຫວ່າງສອງພັກ, ສອງລັດ ແລະ ປະຊາຊົນສອງຊາດ ລາວ - ຈີນ, ຊຶ່ງໄດ້ຮັບການເສີມຂະ ຫຍາຍ ແລະ ສືບຕໍ່ເຕີບໃຫຍ່ ຂະຫຍາຍຕົວຢ່າງບໍ່ຢຸດຢັ້ງ.